Ο **Ντομινίκ Στρος-Καν** (Dominique Strauss-Kahn, γενν. 25 Απριλίου 1949), είναι Γάλλος δικηγόρος, πολιτικός, μέλος του Σοσιαλιστικού Κόμματος, οικονομολόγος, πρώην υπουργός οικονομίας της Γαλλίας και πρώην διευθύνων σύμβουλος του Διεθνούς Νομισματικού Ταμείου (1 Νοεμβρίου 2007 – 19 Μαΐου 2011).

Πρώτα χρόνια της ζωής του
-------------------------

Ο Ντομινίκ Στρος-Καν γεννήθηκε στις 25 Απριλίου 1949 από γονείς Γαλλοεβραίους με καταγωγή από την Τυνησία, σε ένα από τα ακριβότερα προάστια του Παρισιού, το Νεϊγύ συρ Σεν. Τα πρώτα παιδικά του χρόνια πέρασε στο Μαρόκο και το 1960 εγκαταστάθηκε στο Μονακό. Αργότερα μετέβη στη Γαλλία όπου και σπούδασε σε μία από τις σημαντικότερες εμπορικές σχολές - κολέγια επιχειρήσεων (το HEC Paris), γενόμενος τότε και μέλος της ένωσης κομμουνιστών φοιτητών και το 1972 ολοκλήρωσε σπουδές πολιτικών επιστημών, λαμβάνοντας πτυχίο στο δημόσιο δίκαιο και διδακτορικό οικονομικών από το πανεπιστήμιο του Παρισιού.

Ακολούθως δίδαξε σε διάφορα πανεπιστήμια και σχολές μακροοικονομική και μικροοικονομική. Ασχολήθηκε με την πολιτική για πρώτη φορά επί πρωθυπουργίας του Λιονέλ Ζοσπέν με τον οποίο και διατηρούσε μακρά φιλία, όταν ανέλαβε τότε για λογαριασμό του σοσιαλιστικού κόμματος και δημιούργησε τη σχολή «Σοσιαλισμός και Ιουδαϊσμός» όπου και ανέλαβε μέλος της επιτροπής σχεδιασμού.

Πολιτική καριέρα
----------------

Για πρώτη φορά εξελέγη βουλευτής το 1986 και επανεξελέγη το 1988, οπότε και ανέλαβε πρόεδρος της επιτροπής οικονομικών της γαλλικής Βουλής. Τρία χρόνια μετά, το 1991, ανέλαβε υφυπουργός βιομηχανίας και εξωτερικού εμπορίου, θέση που διατήρησε μέχρι τις εκλογές του 1993, όπου το κόμμα του υπέστη ήττα. Στη συνέχεια ασχολήθηκε ιδιωτικά ασκώντας το επάγγελμα του δικηγόρου επιχειρήσεων. Στο στάδιο αυτό γνωρίσθηκε με κάποιους δισεκατομμυριούχους επιχειρηματίες οι οποίοι και τον προωθούν στην εξυπηρέτηση των συμφερόντων τους στις Βρυξέλλες επί θεμάτων παγκοσμιοποίησης.  

Τον Ιούνιο του 1995, εξελέγη δήμαρχος της πόλης Σαρσέιγ και νυμφεύθηκε την τηλεπαρουσιάστρια του γαλλικού καναλιού TF-1 Ανν Σινκλέρ (Anne Sinclair). Στις εκλογές του 1997, όταν το κόμμα κέρδισε τις εκλογές, ο Ντομινίκ Στρος-Καν παραιτήθηκε από δήμαρχος και ανέλαβε υπουργός οικονομικών στη κυβέρνηση του Λιονέλ Ζοσπέν, θέση όμως που διατήρησε για ένα χρόνο μέχρι το 1998.

Στη μικρή αυτή διάρκεια της υπουργίας και αντίθετα από τις πολιτικές θέσεις και εξαγγελίες του κόμματός του ξεκίνησε ένα ευρύτατο πρόγραμμα ιδιωτικοποίησης ακόμα και της κρατικής επιχείρησης επικοινωνιών της γνωστής Φρανς Τελεκόμ. Σύμφωνα με ειδικούς αναλυτές αυτό επέφερε μία σχετική αύξηση του ΑΕΠ, μειώνοντας παράλληλα την ανεργία και το δημόσιο χρέος χαρίζοντάς του αναγνώριση ως ηγέτη των μεταρρυθμίσεων.

Παρά ταύτα, το 1999 εμπλέκεται σε δύο οικονομικά σκάνδαλα που τον αναγκάζουν σε παραίτηση και για τα οποία τελικά θα αθωωθεί τον Νοέμβριο του 2001. Από το 2002 μέχρι το 2007 παρέμεινε στην αντιπολίτευση. Την περίοδο αυτή αγωνίσθηκε υπέρ του «ναι» στο δημοψήφισμα για το Σύνταγμα της Ευρώπης, πλην όμως οι Γάλλοι το καταψήφισαν, με συνέπεια το κόμμα του να εκτεθεί.

Εκλογή του στο ΔΝΤ
------------------

Λίγο αργότερα, στις επικείμενες προεδρικές εκλογές ξεκίνησε ένα πολιτικό μέτωπο κατά του Νικολά Σαρκοζί, μέχρι που παραιτήθηκε από το κόμμα του κατηγορώντας το προεδρείο του. Παρά τη στάση του όμως αυτή, ο Σαρκοζί υποστήριξε ιδιαίτερα τον Ντομινίκ Στρος-Καν στην υποψηφιότητά του ως διευθύνοντα συμβούλου του ΔΝΤ. Έτσι στις 28 Σεπτεμβρίου 2007, τα μέλη του ΔΝΤ εξέλεξαν τον Ντομινίκ Στρος-Καν ως νέο διευθύνοντα σύμβουλο, αναλαμβάνοντας επίσημα τα καθήκοντά του στις 1 Νοεμβρίου του 2007, θέση την οποία κατείχε μέχρι τις 19 Μαΐου 2011, όταν παραιτήθηκε μετά από κατηγορίες σεξουαλικής επίθεσης και όσο ήταν υπόδικος για αυτές.

Κρυφές συνομιλίες με τον Παπανδρέου
-----------------------------------

Τον Μάιο του 2011, διέρρευσε είδηση ότι ο τότε Έλληνας Πρωθυπουργός Γεώργιος Α. Παπανδρέου είχε συνεννοηθεί με τον επικεφαλής του ΔΝΤ κ. Στρος Καν για την προσφυγή της Ελλάδας στον μηχανισμό στήριξης του ΔΝΤ, πολύ πριν γίνει κάτι τέτοιο ευρέως γνωστό. Σύμφωνα με τον Στρός Καν, τον είχε πάρει τηλέφωνο για τον σκοπό αυτό ο ίδιος ο Παπανδρέου.

Κατηγορίες για σεξουαλική επίθεση και μαστροπεία
------------------------------------------------

Στις 14 Μαΐου 2011, ο Στρος-Καν συνελήφθη στο αεροδρόμιο JFK της Νέας Υόρκης και του απαγγέλθηκαν κατηγορίες σεξουαλικής επίθεσης, απόπειρας βιασμού και ομηρίας καμαριέρας ξενοδοχείου στο οποίο διέμενε, οι οποίες μπορούσαν να επιφέρουν ποινή φυλάκισης έως και 25 χρόνια. Αποτέλεσμα αυτής της σύλληψης και επικείμενης δίκης ήταν η παραίτηση του πέντε μέρες αργότερα, στις 19 Μαΐου 2011, από τη θέση του γενικού διευθυντή του Διεθνούς Νομισματικού Ταμείου. Οι δικαστικές αρχές της Νέας Υόρκης αποδέχτηκαν πρόταση αποφυλάκισης του Στρος-Καν με υψηλή εγγύηση (1 εκατομμύριο δολάρια) και κατ'οίκον περιορισμό. Την 1η Ιουλίου 2011 αφέθηκε ελεύθερος χωρίς εγγύηση, αλλά υπό τον όρο να μείνει στις ΗΠΑ, καθώς διαπιστώθηκαν ανακολουθίες στις καταθέσεις της καμαριέρας του ξενοδοχείου. Τρεις μήνες μετά τη σύλληψή του, στις 22 Αυγούστου 2011, η εισαγγελία της Νέας Υόρκης ζήτησε να αποσυρθούν οι σε βάρος του κατηγορίες, δεδομένου ότι είχε πληγεί η αξιοπιστία της καμαριέρας λόγω ψευδών της δηλώσεων κατά τις καταθέσεις της και το δικαστήριο συμφώνησε. Στις 2 Φεβρουαρίου 2015, ξεκίνησε η δίκη του, με την κατηγορία της μαστροπείας και στις 12 Ιουνίου 2015 το Γαλλικό δικαστήριο τον αθώωσε.

Το έργο του
-----------

Ο Ντομινίκ Στρος-Καν έχει συγγράψει πολλές μελέτες και βιβλία οικονομικού και πολιτικοοικονομικού περιεχομένου, όπως:

* *La Flamme et la Cendre*, Grasset, 2002 (ISBN 2-01-279122-0)
* *Lettre ouverte aux enfants d’Europe*, Grasset, 2004 (ISBN 2-246-68251-7
* *Inflation et partage des surplus ; le cas des ménages*. Cujas, 1975. (avec la coll. d'André Babeau, etAndré Masson).
* *Économie de la famille et accumulation patrimoniale*. Cujas. 1977.
* *La Richesse des Français- Epargne, Plus-value/Héritage*. (avec la coll. d' André Babeau). Paris: PUF, 1977. Collection « L'économiste » dirigée par Pierre Tabatoni. Enquête sur la fortune des Français.
* *Pierre Bérégovoy : une volonté de réforme au service de l'économie 1984-1993.* Cheff, 2000. (avec la coll. de Christian Sautter)
* *Pour l'égalité réelle: Eléments pour un réformisme radical*, Note de la Fondation Jean Jaurès 2004
* *DVD pour le Oui à la constitution*, 2005
* *365 jours, journal contre le renoncement*, Grasset 2006

Αναφορές
--------

1. ↑  (Αγγλικά) *Internet Movie Database*. nm1234492. Ανακτήθηκε στις 15  Οκτωβρίου 2015.
2. ↑  (Γαλλικά) *Sycomore*. www.assemblee-nationale.fr/sycomore/index.asp. Ανακτήθηκε στις 9  Οκτωβρίου 2017.
3. ↑  «Encyclopædia Britannica» (Αγγλικά) biography/Dominique-Strauss-Kahn. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11925647s. Ανακτήθηκε στις 10  Οκτωβρίου 2015.
5. ↑  *Τσεχική Εθνική Βάση Δεδομένων Καθιερωμένων Όρων*. xx0208841. Ανακτήθηκε στις 1  Μαρτίου 2022.
6. ↑  www.imf.org/en/News/Articles/2015/09/28/04/54/tr071001. Ανακτήθηκε στις 20  Ιανουαρίου 2023.
7. ↑  Ανακτήθηκε στις 8  Ιουλίου 2019.
8. 1 2 3 4 5 6  www.assemblee-nationale.fr/13/tribun/fiches\_id/2769.asp.
9. 1 2  Παραιτήθηκε από τη θέση του επικεφαλής του ΔΝΤ ο Ντομινίκ Στρος-Καν
10. ↑
11. ↑  «Ο Στρος - Καν συνελήφθη κι ανακρίνεται από την αστυνομία σχετικά με μια 'σεξουαλική επίθεση'». εφημερίδα Ναυτεμπορική. 15 Μαΐου 2011. Αρχειοθετήθηκε από το πρωτότυπο στις 18 Μαΐου 2011. Ανακτήθηκε στις 15 Μαΐου 2011.
12. ↑  «Ενώπιον δικαστή ο Ντομινίκ Στρος Καν». εφημερίδα Ναυτεμπορική. 15 Μαΐου 2011. Αρχειοθετήθηκε από το πρωτότυπο στις 18 Μαΐου 2011. Ανακτήθηκε στις 15 Μαΐου 2011.
13. ↑  «Εντός της ημέρας αποφυλακίζεται με εγγύηση-μαμούθ ο Ντομινίκ Στρος-Καν».
14. ↑  «Ελεύθερος αφέθηκε ο Ντομινίκ Στρος-Καν». *in.gr*. 1 Ιουλίου 2011. Ανακτήθηκε στις 2 Φεβρουαρίου 2020.
15. ↑  Wall Street Journal (22 Αυγούστου 2011). «DA Moves to Abandon Strauss-Kahn Charges». wsj.com. Ανακτήθηκε στις 23 Αυγούστου 2011.
16. ↑  «Judge Orders Dismissal of Charges Against Strauss-Kahn». New York Times. 23-8-2011.. Ανακτήθηκε στις 2011-08-23.
17. ↑  «Στις 12 Ιουνίου η απόφαση στη δίκη του Ντομινίκ Στρος Καν».
18. ↑  «Αθωώθηκε για τα περί μαστροπείας ο Στρος-Καν».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντομινίκ Στρος-Καν** |

* ΔΝΤ Επίσημη βιογραφία

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64012171
* LCCN: n50013896
* ISNI: 0000 0001 2136 3685
* GND: 121837106
* SUDOC: 027150283
* BNF: cb11925647s (data)
* BIBSYS: 1018194
* NKC: xx0208841
* CiNii: DA0985731X

 |

 |